Симптоми , лечение , медикаменти : най - важното за коронавируса и Ковид - 19 Какво научихме за коронавируса и болестта Ковид - 19 през последните месеци ? Какво се знае за произхода , симптомите , лечението и медикаментите ? Тук обобщаваме най - важното : В началото на януари китайските власти за пръв път обявиха публично , че в град Ухан вилнее неизвестен досега вирус . Оттогава до днес в Германия с него се заразиха над 1 милион души . А броят на инфекциите по света вече надхвърли 60 милиона . Какво се знае до момента за новия коронавирус и неговото лечение ? Тук обобщаваме най - важната информация : Произходът на новия вирус В началото китайските власти очевидно се опитваха да укрият информации за новия вирус . Когато те съобщиха за съществуването му , вече бяха изминали няколко седмици от първата инфекция . Предполага се , че за първи път новият коронавирус се е прехвърлил от прилеп върху междинен преносител - може би енотовидно куче - и от там върху човек . Все още обаче не е окончателно изяснено кога точно и къде е станало това . Междувременно се появиха информации , че коронавирусът се е разпространил из света още през лятото на 2019 година . Наличието му бе доказано в различни проби , взети в Италия през септември 2019 . Характеристиката на SARS - CoV - 2 Китайските вирусолози успяха в рекорден срок да разкодират генетичната информация на вируса . Още на 21 януари те публикуваха информация за структурата на генома , а няколко дни по - късно - и негово точно описание . Това помогна на медиците и микробиолозите в света , които веднага започнаха да разработват медикаменти и ваксини срещу вируса . Типични за вируса са намиращите се по повърхността му рецептори на Ангиотензин конвертиращ ензим - 2 ( ACE - 2 ) . Този протеин играе основна роля при скачването на вируса с " гостоприемни клетки " . Затова усилията на голяма част от учените , които разработват ваксини , са концентрирани над това да бъде блокиран или неутрализиран този протеин . Как се предава новият коронавирус ? Междувременно се знае , че вирусът твърде често се загнездва в устната кухина и в белите дробове . Най - голямата опасност от зараза произтича от докосването на замърсени с вируса повърхности , както и от аерозоли . Те се разпространяват особено бързо чрез климатични инсталации и там , където има охладителна техника , например в месопреработвателната индустрия . Особено опасни са затворените помещения , в които има много хора . Тъкмо от подобни събирания и срещи тръгваха най - много зарази . Употребата на предпазни маски , покриващи носа и устата , междувременно се наложи в почти всички страни по света като ефикасно средство против разпространението на вируса . Други предпазни мерки са честото миене на ръцете , социалната дистанция и проветряването с широко отворени прозорци . Макар някои домашни животни като котките и хамстерите да могат да се заразяват от човека , те не играят значима роля по отношение на разпространението на вируса . По съвсем различен начин стоят нещата при норките - затова някои държави унищожиха милиони норки от развъдниците . Какви са симптомите и кои са рисковите групи ? В началото на пандемията се твърдеше , че новият коронавирус не е по - опасен от сезонния грип . Междувременно обаче стана ясно , че Ковид - 19 е почти толкова опасен , колкото и опустошителният испански грип от 1918 година . При някои хора Ковид - 19 наистина протича леко , дори без симптоми . Други обаче изкарват заболяването много тежко , като при някои инфекцията завършва дори със смърт . Смята се , че по - силно застрашени са хората с предварителни заболявания , както и по - възрастните , хората с кръвна група А и мъжете . Патолози , провеждали аутопсии на пациенти с Ковид - 19 , потвърждават , че към най - опасните предварителни заболявания спадат високото кръвно налягане , диабетът , ракът , бъбречната недостатъчност , цирозата на черния дроб и някои сърдечно - съдови заболявания . Принципно погледнато обаче от тежка форма на Ковид - 19 могат да бъдат засегнати абсолютни всички - дори и онези , които са били напълно здрави . Как протича болестта ? Леката форма на Ковид - 19 може да наподобява настинка . Типични за коронавируса са болки в гърлото , задух и загуба на обоняние и вкус . При тежките случаи често се стига до фатално засягане на множество вътрешни органи . Често в резултат на това настъпва сепсис - свръхреакция на имунната система , при която тя атакува собствените тъкани и органи на организма . При тежките случаи на Ковид - 19 се видя , че важна роля играе това колко силно реагира на вируса имунната система на отделния човек . Близо година след официалното обявяване на пандемията се знае и друго : много от прекаралите заболяването се оплакват от умора и изтощение . Дори и някои от тези , които са боледували от Ковид - 19 в по - лека форма . Умората може да се прояви дори месеци след боледуването . Как изглежда лечението на Ковид - 19 ? В първите месеци на пандемията много от пациентите с тежка форма на Ковид - 19 бяха интубирани и поставени на командно дишане , но въпреки това починаха . Междувременно специалистите по интензивна медицина ревизираха тази стратегия . Наложи се виждането на пулмолозите , че изкуственото дишане може да причини повече вреди в белия дроб , отколкото да помогне . Докато пациентите са в състояние да дишат сами , те получават само кислородна маска , но не се поставят на командно дишане . Интубирането се ползва само в краен случай . Понякога Ковид - 19 засяга тежко и бъбреците - тогава се налага хемодиализа . В интензивните отделения вече обръщат по - голямо внимание и на всички останали засегнати вътрешни органи . Оздравителният процес може да бъде ускорен чрез вливането на кръвна плазма с изградени антитела от човек , прекарал болестта . В този случай имунитетът на дарената кръв подсилва защитата на болния организъм . Известно е също и това , че пациентите , които са били в интензивни отделения , имат нужда от сериозна и продължителна рехабилитация . Има ли вече ефективен медикамент ? Досега не е открит нито един ефективен медикамент срещу Ковид - 19 . Единственият препарат , за който се знае , че поне може да съкрати продължителността на заболяването , е ремдесивир . Затова е и силно търсен на пазара . Но и той не е панацея . Той може да съкрати с няколко дни оздравителния процес у пациенти , които получават кислород , но не може да подобри шансовете им за оцеляване . Световната здравна организация наскоро дори извади препарата от препоръчителния си списък за лечение на пациенти с Ковид - 19 . Различни лекари постоянно правят опит да рекламират един или друг медикамент срещу новия коронавирус . Става дума например за дексаметазон , за авиган или за средството срещу малария - хидроксихлорохин . Ефектът от първите две лекарства обаче не е напълно доказан , а за третото вече бе установено , че изобщо не помага . Докъде стигна разработването на ваксина ? В света до момента ( 1.12 . 2020 ) има най - малко 225 проекта , които се опитват да създадат ваксина срещу коронавируса . Те са най - общо казано три типа : жива ваксина ( с живи вируси ) , убита ваксина и създадените по иновативна технология РНК - ваксини . В момента на хора се изпитват около 50 различни потенциални ваксини . РНК - ваксините са новост в медицината . Досега по света не са били издавани разрешителни за използването на такъв вид ваксини . И двете нови ваксини , които в момента се тестват на хора в Германия - тези на Biontech / Pfizer и на CureVac - са именно от този тип . До края на ноември в най - напреднала фаза бяха три ваксини - тази на Biontech / Pfizer , на AstraZeneca и на Moderna . Затова се предполага , че в скоро време ще бъде издадено спешно разрешително ( Emergency Use Authorization – EUA ) .